SET ปิดลบ 7 จุด ลุ้นสัปดาห์หน้ารีบาวด์ทดสอบแนวต้าน 1,600 รับเม็ดเงิน LTF-RMF ไหลเข้า
SET ปิดลบ 7 จุด ลุ้นสัปดาห์หน้ารีบาวด์ทดสอบแนวต้าน 1,600 รับเม็ดเงิน LTF-RMF ไหลเข้า โดยดัชนีปิดตลาดวันนี้ ที่ระดับ 1,590.59 จุด ลบ 7.09 จุด หรือ 0.44% มูลค่าการซื้อขาย 5.2 หมื่นล้านบาท
SET ปิดลบ 7 จุด ลุ้นสัปดาห์หน้ารีบาวด์ทดสอบแนวต้าน 1,600 รับเม็ดเงิน LTF-RMF ไหลเข้า
29 พ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,590.59 จุด ลบ 7.09 จุด หรือ 0.44% มูลค่าการซื้อขาย 5.2 หมื่นล้านบาท
10 หุ้นกดดัชนีวันนี้

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยวันนี้ปรับตัวลงตามตลาดต่างประเทศ โดยตลาดหุ้นในภูมิภาคเอเชียส่วนใหญ่ปรับตัวลง โดยเฉพาะตลาดหุ้นฮ่องกงลงไปกว่า 500 จุด หลังจากที่มีรายงานข่าวว่าม็อบเตรียมชุมนุมรอบใหม่ยาวถึงสัปดาห์หน้าและอาจมีการชุมนุมใหญ่ในวันที่ 8 ธ.ค.ทำให้เกิดความกังวลว่าจะมีความรุนแรงเกิดขึ้นอีก
ส่วนตลาดในยุโรปเทรดบ่ายนี้ และดาวโจนส์ฟิวเจอร์สต่างก็ปรับตัวลง จากความวิตกต่อการเจรจาการค้าระหว่างสหรัฐฯ และจีนด้วย หลังจากที่ประธานาธิบดีโดนัลด์ ทรัมป์ ของสหรัฐฯ ได้ลงนามร่างกฎหมายสนับสนุนการเรียกร้องประชาธิปไตยในฮ่องกง
“ตอนนี้ก็มีคนถามเข้ามาเยอะเกี่ยวกับการเทรดหุ้นในตลาดฯ ที่มีลักษณะแบบแปลก ๆ คนสงสัยกันว่าเป็นการเทรดโดยใช้ Robot หรือเปล่า ซึ่งเท่าที่ดูมันก็แปลกจริง มีซื้อมาขายไปเมื่อถึงจุดที่ต้องการ มันแสดงให้เห็นว่าคนเล่นเทคนิคเคิลกันเยอะ ส่วนหนึ่งอาจเป็นเพราะตลาดฯไปไม่ได้” นายถนอมศักดิ์ กล่าว
สำหรับแนวโน้มการลงทุนในสัปดาห์หน้า ตลาดฯยังมีลุ้นรีบาวด์ เนื่องจากใกล้ช่วงเวลาที่เม็ดเงิน LTF และ RMF จะเข้ามาแล้ว อย่างไรก็ดี สัปดาห์หน้าให้ติดตามตัวเลขภาคการผลิตของสหรัฐและยูโรโซน, ความคืบหน้าเจรจาการค้าสหรัฐและจีน เพราะเข้าใกล้วันที่ 15 ธ.ค.ที่ทางสหรัฐกำหนดปรับขึ้นภาษีนำเข้าสินค้าจากจีน รวมทั้งติดตามการประชุมกลุ่มโอเปกที่จะมีขึ้นในสัปดาห์หน้า
พร้อมให้แนวับ 1,580 ถัดไป 1,570-1,555 จุด ส่วนแนวต้าน 1,600-1,605 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT มูลค่าการซื้อขาย 3,568.17 ล้านบาท ปิดที่ 75.50 บาท ราคาไม่เปลี่ยนแปลง
ADVANC มูลค่าการซื้อขาย 2,760.66 ล้านบาท ปิดที่ 212.00 บาท ลดลง 7.00 บาท
INTUCH มูลค่าการซื้อขาย 2,022.99 ล้านบาท ปิดที่ 58.75 บาท ลดลง 2.00 บาท
PTT มูลค่าการซื้อขาย 1,864.30 ล้านบาท ปิดที่ 43.25 บาท ลดลง 0.25 บาท
GULF มูลค่าการซื้อขาย 1,726.83 ล้านบาท ปิดที่ 167.00 บาท ลดลง 3.50 บาท
ตลาดหุ้นเอเชีย
